**TECHNICKÁ SPRÁVA**

Vstupné údaje:

Miesto: Obec Lutiše

Umiestnenie: 9,20 rkm toku Radôstka

Q100: v rkm 9,20 = 48 m3/s

Základná charakteristika územia:

Obec Lutiše sa nachádza medzi Kysucami a teechovou. Cez obec preteká vodný tok Radôstka, ktorý je v rámci intravilánu obce predmetom regulácie a protipovodňových opatrení na tomto vodnom toku, keďže pri záplavovej činnosti ohrozuje majetok a zdravie občanov.

Použité normy:

Projektová dokumentácia je spracovaná v súlade s normou STN 75 2102 Úpravy riek a potokov z novembra 2003

Úpravy a revitalizačné objekty na vodnom toku:

Pri realizácii úprav a revitalizačných opatrení sme navrhli opevnenia brehov vodného toku a to nasledovne:

Vzhľadom na zastavanosť územia až na brehovej čiare, realizujeme oporné múry a to pomocou gabionových systémov.

V riešenom úseku vodného toku sú nedostatočné profily na prevedenie Q100, a tieto profily sa v podstate prehĺbia o cca 100cm a prevedie sa spenenie opornými stenami z gabionov.

V celej dĺžke riešeného vodného toku je braný ohľad na vodné živočíchy a migráciu rýb, preto sú navrhované výškové stupne tak, aby bola možná migrácia rýb na riešenom úseku vodného toku.

Na celej dĺžke úpravy vodného toku sú riešené výškové stupne a stabilizačné prahy pre zníženie energie vody a stabilizáciu dna vodného toku. Sú tiež navhnuté stabilizácie dna pomocou nahádzok z kameniva. Na dne dolného konca nahádzky je ukončenie opevnenia podkovovité a na hornom konci a bermách kolmo na smer prúdenia.

Stupeň je objekt na vodnom toku, ktorý vytvára na dne koryta náhlu zmenu (skok) nivelety dna. Ktorá zmenší pozdĺžny sklon dna toku. Stupeň sa skladá z vlastného telesa stupňa, zaviazania stupňa do obch brehov koryta a z opevneného vývaru, ktorý slúži pre tlmenie kinetickej energie vody. Je potrebné opevniť koryto nad aj pod stupňom, čím zabezpečíme ochranu priľahlých úsekov koryta pred zvýšeným namáhaním prúdiacou vodou. Teleso stupňa vybudujeme z kamenného muriva, alt. z betónových prefabrikátov.

Zemné práce:

Výkopové práce sa budú vykonávať strojne, mimo úsekov križovania s podzemnými vedeniami, kde je potrebné výkop robiť ručne. Paženie rýh je navrhnuté ako príložné v celom rozsahu.

Plochy a priestranstvá sa po ukončení výstavby uvedú do pôvodného stavu. Z hľadiska bezpečnosti práce je potrebné dodržať bezpečnostné predpisy uvedené vo vyhláške SUBP a SBÚ č.374/90 zo dňa 14.8.1990.

Starostlivosť o bezpečnosť práce

Počas realizácie stavebných prác sú pracovníci povinní :

1. Zaisťovať steny výkopov proti zosunutiu pažením
2. V priestoroch šmykového klinu ešte nezapaženého výkopu nezaťažovať povrch stavebnou prevádzkou
3. V prípade, že sa v stene výkopu objavia veľké predmety, ktoré by mohli ohroziť pracovníkov, musia sa títo vzdialiť z ohrozeného miesta a podľa pokynu vedúceho tieto predmety zvaliť do výkopu
4. Pred vstupom pracovníkov do výkopu vykonať kontrolu stability stien, obzvlášť po dlhotrvajúcich dažďoch
5. Pri práci s použitím zemných strojov dodržiavať technické podmienky vydané výrobcom týchto strojov
6. Na všetky prístupy k stavenisku umiestniť výstražné tabule o zákaze vstupu nepovolaným osobám. Po ukončení smeny musí byť stavenisko ohradené a za zníženej viditeľnosti označené výstražným červeným svetlom.
7. Stavebno-montážne práce vo výkope sa riadia príslušnými STN a montážno-technickými predpismi.
8. Výpočet týchto opatrení nie je vyčerpávajúci, preto v ďalšom odkazujeme na ustanovenia novelizovaného Zákonníka práce a vyhl. SÚBP a BÚ č. 374/90 Zb
9. Pred začatím výkopových prác je potrebné zabezpečiť presné vytýčenie existujúcich inžinierskych sietí

**Nakladanie s odpadmi**

Pri búracích prácach, demontážach a výkopových zemných prácach sa predpokladá vznik stavebného odpadu rôzneho charakteru /podľa kódov odpadov/. Na základe zákona o odpadoch č. 223/2001 Z.z. je nutné tieto materiály uložiť na recykláciu. Zároveň je možné recyklovaný stavebný odpad opäť použiť.

Odhadované množstvá odpadu :

|  |  |  |  |
| --- | --- | --- | --- |
| **katal. číslo** | **druh odpadu** | **kategória** | **predpokladané množstvo v tonách** |
| 20 02 01 | odpad zo zelene | o |  |
| 17 03 02 | bitúmenové zmesi iné ako uvedené v 17 03 01 | o |  |
| 17 05 04 | zemina a kamenivo iné ako uvedené v 17 05 03 | o |  |
| 17 05 06 | výkopová zemina iná ako uvedená v 17 05 05 | o |  |
| 17 01 01 | betón | o |  |
| 170107 | zmesi betónu, tehál, obkladačiek, dlaždíc iné ako 170106 | o |  |
| 170405 | železo a oceľ | o |  |
| 170411 | káble iné ako uvedené v 170410 | o |  |
| 170904 | zmiešané odpady zo stavieb iné ako 170901, 170902, 170903 | o |  |

Presné množstvá budú uvedené vo výkaze výmer, ktorý bude súčasťou PD pre realizáciu stavby.

**Kódy** **:** ( príloha č. 3 vyhlášky č. 284 MŽP SR z 11.6.2001, ktorou sa ustanovuje katalóg odpadov a príloha č. 3 vyhlášky č. 223 / 2001 Z.z.z 15. 5. 2001o odpadoch )

- Kategória odpadu : N - nebezpečné odpady

O - ostatné odpady

- Kód činnosti : P - pôvodca odpadu

- Kód nakladania : Z - zhromažďovanie odpadov ( dočasné uloženie odpadov pred ďalším nakladaním s nimi na mieste vzniku )

R1 - využitie najmä ako palivo alebo na získanie energie iným spôsobom

R4 - recyklácia alebo spätné získavanie kovov a kovových zlúčenín

R5 - recyklácia alebo spätné získavanie iných anorganických materiálov

D1 - uloženie do zeme alebo na povrchu zeme ( napr. skládka odpadov )

Odvoz a zneškodňovanie nebezpečných odpadov musí byť zmluvne zabezpečené autorizovanou organizáciou, ktorá vlastní povolenie orgánov štátnej správy na zabezpečenie prepravy a zneškodňovanie odpadov na vhodnom zariadení v rámci okresu alebo kraja.

Pri realizácií stavby v rozsahu uvedenom v projektovej dokumentácii vzniknú odpady, ktoré je možné v zmysle vyhlášky č. 284 MŽP SR z 11.6.2001 ktorou sa ustanovuje katalóg odpadov zatriediť do skupiny 17 - STAVEBNÉ ODPADY A ODPADY Z DEMOLÁCIÍ. Vznikajúce odpady budú v zmysle požiadavky zákona č. 223 / 2001 Z.z. z 15. 5. 2001 o odpadoch triedené a ukladané podľa druhu do oceľových kontajnerov pristavených v tesnej blízkosti stavby až do ich naplnenia a následného odvozu odpadu na likvidáciu zmluvnou organizáciou, vlastniacou oprávnenie na vykonávanie takejto činnosti v zmysle § 7 uvedeného zákona o odpadoch.